‎ในตอนก่อนที่ยาวแค่ 29 นาที ‎แต่อัดแน่นด้วยความรู้
‎เราได้เห็นพัฒนาการ ‎ที่ช่วยมนุษย์สร้างโลกสมัยใหม่
‎และประดิษฐ์อาวุธทรงอานุภาพที่ผลาญทุกสิ่ง
‎แต่เรื่องไม่ได้จบแค่นั้น
‎ที่เหลือจะเริ่ม ณ บัดนี้
‎ตอนนั้นปี 1945
‎ระเบิดปรมาณูเพิ่งแผลงฤทธิ์
‎โลกทั้งใบเหลือเพียงซาก
‎เริ่มมีการโคลนฮิตเลอร์
‎อนาคตดูไม่แน่นอน
‎แถมใกล้เข้ามาเรื่อยๆ เช่นเคย
‎(ฟิโลมีนา คังค์ ผู้ดำเนินรายการ)
‎แต่นี่คืออนาคตชนิดที่โลกไม่เคยเห็น
‎มนุษย์ดวงจันทร์ ราชาเพลงร็อก
‎ธุรกิจใหญ่ รักเสรี
‎คอมพิวเตอร์ อินเทอร์เน็ต
‎จักรกลสังหารที่ย้อนมาฆ่าซาราห์ คอนเนอร์
‎ถึงเรื่องหลังจะอยู่แค่ในหนัง
‎อารยธรรมสมัยใหม่มาถึงแล้ว
‎แต่มุมมองที่ปะทะกันเท่ากับภัยความขัดแย้ง
‎ไม่เคยจากไปไหนไกล
‎การสื่อสารมวลชนแบบใหม่ ‎จะช่วยปรับความเข้าใจ
‎หรือให้ผลตรงกันข้ามนะ
‎ควรมีโซเชียลมีเดียสองอย่างมั้ย
‎สำหรับคนที่ถูก และคนที่ผิด
‎มีหลายคนที่อยากจับใส่อันที่ผิด
‎พวกเฮงซวย
‎มาร่วมค้นหาในการดำรงอยู่ตอนสุดท้าย
‎ที่จะพาไปสำรวจว่า ‎เราเดินมาไกลแค่ไหน พรุ่งนี้จะเป็นเช่นไร
‎ซึ่งตามวันที่ถ่ายทำ จะเป็นวันพุธ
‎ไม่ว่าอนาคตจะมาตอนไหน มันจะมาที่นี่
‎บนแก้วเปราะบางที่ฉันรู้จักในชื่อโลก
‎ผมฉันกระเซิงเป็นบ้า
‎(มองโลกผ่านคังค์)
‎(ตอนที่ห้า: สงครามล้างพิภพ (ซ้ำรอย))
‎รัสเซีย ดินแดนไพศาลทางทิศตะวันออก
‎รายการเราเพิ่งเคยกล่าวถึงมันหนแรก
‎แต่ดินแดนนี้เก่าแก่มานาน
‎ต้นศตวรรษที่ 20 ‎รัสเซียคือจักรวรรดิกว้างใหญ่
‎ไม่ต่างกับจักรวาลมาร์เวล
‎ประชาชนส่วนใหญ่เป็นชาวนก
‎แต่ฝันอยากเป็นมนุษย์ ยิ่งเป็นเศรษฐียิ่งดี
‎เพราะคนรัสเซียต้องอยู่อย่างแร้นแค้น
‎พวกที่รวยอยู่เซนต์ปีเตอส์เบิร์ก
‎เบอร์หนึ่งของรัสเซียชื่อซาร์นิโคลัส
‎เป็นภาษารัสเซียแปลว่าราชานิโคลัส
‎เขาปกครองประเทศอย่างเผด็จการ
‎ซึ่งมีคนกำชับฉันให้บอกว่า ‎รัสเซียทุกวันนี้ไม่ใช่
‎ในโลกเช่นนี้ ที่ประชาชนทำงานแลกเศษเงิน
‎ส่วนชนชั้นสูงไม่กี่หยิบมือรวยเอาๆ
‎ในสายตาพวกเรา ‎ดูแล้วไม่ยุติธรรมและรับไม่ได้
‎เรานึกภาพไม่ออกว่าชีวิตจะเป็นยังไง
‎ชายคนหนึ่งเห็นว่ามันเหลวไหลที่สุด
‎นักคิดชาวเยอรมัน คาร์ล มากซ์
‎อาจจะดูยากหน่อย แต่ถ้าตั้งใจมองรูปนี้ดีๆ
‎คุณจะเห็นว่าเขามีหนวด
‎มากซ์มีวิสัยทัศน์
‎ที่สาธยายไว้ในคำแถลงการณ์พรรคคอมมิวนิสต์
‎เป็นหนังสือที่นักวิชาการชอบอ้าง
‎แต่ไม่มีคนอ่านจริงจังคล้ายหนังสือทั่วไป
‎แต่สมัยนั้น ผลงานนี้ได้รับความนิยม
‎ในหมู่นักปฏิวัติต่อต้านทุนนิยม ‎อายุ 18 ถึง 35
‎ชาวรัสเซียคนหนึ่งได้อ่าน
‎คนที่จ้องอยู่ในรูปนี้
‎วลาดีมีร์ อิลลิช จอห์น เลนนอน
‎เลนนอนจินตนาการถึงโลกไร้คนจับจองทรัพย์สิน
‎สงสัยว่าเป็นไปได้มั้ย
‎ไม่มีใครเข่นฆ่าหรือพลีชีพ ‎แต่เป็นภราดรมวลมนุษย์
‎เขาเลือกสานฝันด้วยการลุกฮือรุนแรง
‎เขาสบโอกาสในปี 1917
‎ภาวะขาดแคลนอาหาร
‎ส่งผลให้ผู้คนจลาจลเพื่อขนมปัง ‎อย่างที่เป็ดทำ
‎เลนนอนและผู้ติดตาม ‎แฮ็กเข้าพระราชวังฤดูหนาว
‎อัปโหลดรัฐบาลคอมมิวนิสต์
‎รัสเซียเปลี่ยนชื่อเป็นอุสซา
‎บางครั้งก็ใช้คืบเพอะ
‎สลัดภาพโซเวียตคืออะไร
‎คุณคงจะเข้าใจบางอย่างผิดไป
‎น่าจะ "สหภาพโซเวียต"
‎ไม่ๆ "สลัดภาพ" เห็นเอกสารเขียนไว้
‎เขาคงสะกดผิดหรือคุณอ่านตกไป
‎แต่คงหมายถึง ‎ศัพท์ประวัติศาสตร์ สหภาพโซเวียต
‎สหภาพสาธารณรัฐสังคมนิยมโซเวียต
‎ไม่อยากจะหยาบคาย ‎แต่คุณอธิบายข่มผู้หญิงนะ
‎พูดถึงแค่สลัดภาพโซเวียตได้มั้ย
‎- ครับ ‎- ตกลงคืออะไรกันแน่
‎ถ้าไม่รู้ตอบมาตามตรง ฉันไม่ดูถูกหรอก
‎ถ้าคุณอยากพูดถึง
‎พืชผักของโซเวียตแทนก็ได้
‎ประเทศนี้เป็นประเทศเกษตรกรรม
‎มีทั้งหัวหอม มันฝรั่ง อื่นๆ อีกมากมาย
‎- มีหัวผักกาดมั้ย ‎- คิดว่ามีนะ
‎ราคาถูก ขึ้นง่าย ทนอากาศ ใส่สตูแล้วอร่อย
‎ทำไมคุณรู้เรื่องผักดีจัง
‎ได้ที่สวนครัวเหรอ
‎ในปี 1924 เลนนอนลาออกจากวง
‎หันไปมีชีวิตหลังความตาย ‎ซึ่งตัวเองไม่เชื่อถือแทน
‎โจเซฟ สตาลินเข้ามาแทนที่เลนนอน
‎และเริ่มการปราบปรามโหดเหี้ยม
‎ทำประชาชนนับล้านๆ ‎ต้องอดตาย หนี หรือจบชีวิต
‎แต่ข้อดีก็คือหนวดเขาดูเป็นมิตรมาก
‎บริโภคนิยมกับทุนนิยมคือศัตรูคู่อาฆาต
‎อย่างชายกับหญิง หรือหมากับแมว
‎แต่รัสเซียกับอเมริกาเลือกยุติความบาดหมาง
‎หันมาจับมือกันเอาชนะสงครามโลกครั้งที่สอง
‎การยุติของสงครามโลกครั้งที่สอง ‎ทำให้มีการเฉลิมฉลองสีขาวดำ
‎เมื่อผู้คนโบกลาความขัดแย้งและทุกข์โศก
‎แต่เบื้องหลังการเฉลิมฉลองล้าสมัยนี้ ‎เหตุร้ายกำลังคืบคลาน
‎พอหมดผู้ร้ายให้ระเบิดหรือยิงทิ้ง
‎ทั้งตะวันตกและออกต่างไม่ไว้ใจอีกฝ่าย
‎นี่คือชนวนความขัดแย้งครั้งใหม่
‎สงครามโลกเย็น
‎สงครามเย็นออกจะซับซ้อน ถูกมั้ย
‎เราควรอุทิศเวลาพูดถึงสงครามนี้
‎หรือข้ามไปเลยดี
‎มันคือตัวกำหนดทิศทางครึ่งหลังศตวรรษที่ 20
‎พูดถึงก็ดีครับ
‎อ๋อ ได้สิ
‎เมื่อสหภาพโซเวียตขยายตัว
‎ความบาดหมางระหว่าง ‎ตะวันตกและออกก็หยั่งราก
‎ความแตกแยกนี้ ‎มีการก่อกำแพงเบอร์ลินเป็นสัญลักษณ์
‎คล้ายๆ ใบหย่าจากก้อนอิฐ
‎ทุกฝ่ายต่างไม่ไว้ใจกัน
‎อย่างฉันกับแฟนเก่า ‎ตอนฉันเห็นสายไม่ได้รับ 28 สาย
‎จากคนที่เขาบันทึกว่า "คลอเดีย ทิตส์"
‎อ้างว่าเป็นตัวแทนฟิตเนส เฟิสต์
‎และชื่อนี้จริงๆ
‎ขอโทษนะ ฌอน
‎ตอนนั้นไม่เชื่อ ตอนนี้ก็ไม่เชื่อ
‎หวังว่าแม่คุณสบายดี
‎ไม่นานทั้งตะวันตกและออกกังวลใจ
‎เริ่มสอดแนมอีกฝ่ายและสะสมอาวุธนิวเคลียร์
‎และสู้ในสงครามตัวแทน
‎(เกาหลีเหนือประกาศสงคราม)
‎รัสเซียกับอเมริกาทำสงครามตัวแทน
‎หรือก็คือใช้ประเทศอื่นทำสงคราม
‎คล้ายกับเลือกตัวละครมาต่อสู้แทนเรา
‎ในสตรีทไฟเตอร์ 2 มั้ย
‎ประวัติศาสตร์ที่ผ่านมา มีแนวโน้ม
‎การพยายามใช้กองกำลังอื่น
‎นักสู้จากดินแดนอื่นมาช่วยต่อสู้เสมอ
‎นั่นสิ เหมือนอย่างในสตรีทไฟเตอร์สินะ
‎ถ้าเป็นสตรีทไฟเตอร์ 2
‎สมมติอเมริกาเลือกตัวละคร เคน
‎รัสเซียจะเลือกแซนกีฟ ‎เพราะมาจากโซเวียตมั้ย
‎หรือจะเลือกคนอื่น เช่นดัลซิม
‎เลือกเขามีลุ้นแหละ
‎เพราะเตะฝ่าลูกไฟของเคนได้
‎ไม่รู้สิ คุณต้องลองไปถาม
‎ประธานาธิบดีปูตินดูว่าจะยังไง
‎แต่ก็คงเลือกตัวละครที่มีโอกาส
‎ชนะเคนมากที่สุด
‎ในขณะเดียวกันทั้งตะวันตกและออกก็แข่งกัน
‎ไปสำรวจดวงดาวเป็นคนแรก
‎การต่อสู้ชื่อการแข่งขันอวกาศ
‎เพราะติดหู แต่รัสเซียคงไม่เท่าไหร่
‎ไม่รู้เขาเรียกว่าอะไร
‎เราน่าจะสืบค้นก่อนมาถ่ายทำนะ
‎ความพยายามครั้งแรกๆ ล้มไม่เป็นท่า
‎แต่รู้แล้วว่ามันคลายเครียด
‎เวลาใส่เพลงแจซ
‎วันนี้มีดวงจันทร์ใหม่
‎คือลูกเหล็ก 23 นิ้วที่จรวดรัสเซียส่งขึ้นไป
‎ในที่สุด เมื่อปี 1957
‎รัสเซียเป็นประเทศแรกที่ขึ้นสู่อวกาศสำเร็จ
‎ทำไมรัสเซียถึงส่งสเปิร์มขึ้นวงโคจร
‎ข้อแรก คำภาษารัสเซีย
‎ชื่อดาวเทียมดวงแรกของโลกคือสปุตนิก 1
‎(ศ. อนุ โอจา ผู้อำนวยการ)
‎- และรัสเซียส่ง… ‎- คำนั้นคือ "สเปิร์ม" ใช่มั้ย
‎เปล่า เป็นภาษารัสเซียแปลว่า "นักเดินทาง"
‎สเปิร์มในอวกาศคงลอยเป็นก้อนๆ
‎คล้ายตอนอาบน้ำ
‎โทษที เปลี่ยนเรื่องนะ
‎สิ่งที่ตามสปุตนิกมาติดๆ คือหมาอวกาศ
‎ที่โลกรู้จักในชื่อไลก้า ‎และขึ้นสู่อวกาศเดือนพฤศจิกายน 1957
‎เกิดอะไรขึ้นกับไลก้า
‎พวกเขาคงให้กระดูก ‎และเกาพุงเป็นรางวัลตอนกลับมา
‎น่าเสียดาย ไลก้าไม่เคยได้กลับลงมา
‎หลังปล่อยยานไม่นาน อากาศร้อนจัด
‎มันเสียชีวิตไม่กี่ชั่วโมงหลังปล่อยยาน
‎โกหกใช่มั้ย
‎ก็อยากให้เป็นอย่างนั้น แต่…
‎เขาส่งมันไปทำภารกิจขาเดียว
‎ในอวกาศมีหมาตายลอยอยู่
‎มีหมาตายลอยเข้าเฟรม
‎หนังที่ถ่ายทำในอวกาศ อย่างสตาร์ วอร์สเหรอ
‎- ผมคงไม่… ‎- มีหมาตายในสตาร์ วอร์ส
‎นี่มันรับไม่ได้
‎ดาวเทียมของไลก้าเผาไหม้ในชั้นบรรยากาศโลก
‎หลังมันเสียชีวิตนานแล้ว
‎อย่างที่บอก มันเสียชีวิต ‎ไม่กี่ชั่วโมงหลังปล่อยยาน
‎- เพราะความร้อน ‎- โทษที ขอ…
‎ขอไว้อาลัยให้ไลก้า
‎โอเค
‎มีหมาตายลอยอยู่ในอวกาศ
‎นอกจากการแข่งขันอวกาศ ‎ชาวรัสเซียมีชีวิตที่ค่อนข้างลำบาก
‎ในทางกลับกัน ชาวอเมริกัน
‎มีชีวิตหรูหราอย่างเสรี พร้อมหมวก
‎ยุค 50 มีจริงมั้ย
‎มีจริงแน่นอน
‎แน่ใจนะ เวลาเห็นมันเหมือนของปลอมทุกที
‎มีแต่ผู้ชายสวมหมวก เมียยืนยิ้มในห้องครัว
‎คนพวกนี้มีตัวตน มันเป็นอย่างนี้จริงเหรอ
‎หลายๆ อย่างที่เห็นคือการโฆษณา
‎เชฟโรเลต '55 ต่ำ เบา และยาวนานกว่า
‎ละครยอดฮิตในยุค 50 มีชื่อว่าโฆษณา
‎โฆษณาเล่าเรื่องชายหรือหญิง ‎ที่ต้องการบางอย่าง
‎และมีความสุขเมื่อซื้อกลับมาบ้าน
‎เป็นตัวอย่างโครงสร้างเล่าเรื่องสามองก์
‎- แหม วิเศษเหลือเกิน ‎- ครับผม
‎โฆษณาทรงอิทธิพลมาก
‎ทำให้ผู้ชมทางบ้านอยากเอาอย่าง
‎และซื้อของด้วย
‎ทุกคนขยันทำงานเพื่อเอาเงินมาซื้อรถ
‎จะได้ขับไปร้านและซื้อของเพิ่มเติม
‎ซึ่งก็ต้องไปทำงานอีกเพื่อหาเงินมาจ่าย
‎แล้วก็ทุกข์ใจ
‎จึงปลอบตัวเองด้วยการออกไปซื้อของเพิ่ม
‎หาเงินมาเพิ่มเพื่อจ่ายอีกรอบ
‎- แหม วิเศษเหลือเกิน ‎- ครับผม
‎เมื่อเว้นว่างจากงานการและซื้อของ
‎ก็มานั่งดูทีวี
‎คลื่นอากาศนี้คือจุดกำเนิดวัฒนธรรมใหม่
‎วัฒนธรรมประชานิยม
‎ต่างจากวัฒนธรรมปกติ ‎ที่คือภาพวาดและเบโธเฟน
‎นี่เป็นสิ่งที่คนชอบจากใจ
‎ศิลปินผิวดำรุ่นบุกเบิก ‎ต่อยอดผลงานรุ่นก่อนๆ
‎เพื่อพัฒนาดนตรีรูปแบบใหม่หลายสิบปี
‎ให้คนขาวมาอ้างว่าเป็นของตน
‎ทำไมคนถึงว่าเอลวิส เพรสลีย์ข ‎โมยเพลงคนขาว
‎คนไม่ได้ว่าแบบนั้น
‎แต่บอกว่าเขาขโมยเพลงคนดำ
‎เขาเป็นคนขาวที่ร้องเพลง ‎ที่มีต้นกำเนิดจากคนดำ
‎เขาได้ขอโทษทางโซเชียลมีเดียมั้ย
‎ไม่ สมัยนั้นไม่มีโซเชียลมีเดีย
‎งั้นทำไมยังไม่ขอโทษอีก
‎ก็เอลวิสตายแล้ว
‎ตอนนี้ไปขโมยไลฟ์สไตล์คนตายเหรอ
‎ขี้ขโมยจริงๆ
‎หลังเอาชนะความยากจนวัยเด็ก ‎และอาการเอวบกพร่อง
‎เอลวิสได้ประโยชน์จากสื่อมวลชน
‎ที่ถ่ายทอดภาพเขา ‎แบบตัดตอนสู่ผู้ชมนับล้าน
‎ทำไมการถ่ายช่วงเอวของเอลวิสลงไป ‎ถึงอันตราย
‎เขาโป๊เหมือนพวกคนโรคจิตในซูมเหรอ
‎เขาไม่ได้โป๊
‎แต่เขาขยับเอวด้วยท่าทีที่ค่อนข้าง
‎สื่อนัยทางเพศ
‎ผู้มีอำนาจกังวลว่าหญิงสาวอาจจะ…
‎มีอารมณ์เพราะเอลวิส
‎คนสมัยก่อนคร่ำครึใช่ไหม
‎ถ้าได้เห็นไอ้จ้อนคงเส้นเลือดสมองแตก
‎ก็เป็นได้ ภาพนั้นคงไม่มีทางได้ออกสื่อ
‎พระเจ้า
‎ไม่ได้เล่นมุก
‎มีอะไรน่าขำ
‎ถ้าเห็นไอ้จ้อนคงเส้นเลือดสมองแตก
‎นี่ไม่ใช่เรื่องตลก
‎มันคือชีวิตคนเลยนะ
‎เอลวิสดังระเบิด
‎จนกองทัพสหรัฐฯ ต้องมาขอตัวไปใช้งาน
‎ซึ่งไม่แปลกจากสถานการณ์ตอนนั้น
‎ทั้งรัสเซียและอเมริกาสะสมอาวุธนิวเคลียร์
‎มากพอจะทำลายดาวทั้งดาวหลายต่อหลายครั้ง
‎เผื่อพลาดครั้งแรก
‎เหมือนโลกจะต้องเจอสงครามโลกอีกครั้ง
‎ช่วงต้นยุค 60 เราหวุดหวิดทีเดียว
‎เกือบจะเกิดเหตุการณ์ที่ไม่อาจหวนคืน
‎วิกฤต
‎คำนี้ปรากฏตัวขึ้นในพาดหัวข่าวทั่วอเมริกา
‎วิกฤตคิวบ์กับขีปนาวุธ อันไหนอันตรายกว่ากัน
‎คิวบ์หรือขีปนาวุธ
‎คุณหมายถึงวิกฤตขีปนาวุธคิวบา ‎ที่หมายถึงคิวบา
‎ประเทศนอกฝั่งสหรัฐฯ ที่อยู่ใกล้ฟลอริดา
‎ขีปนาวุธไม่ควรมีรูปทรงคิวบ์นะ
‎เหมือนก้อนอิฐแย่เลย
‎คิวบามีการปฏิวัติคอมมิวนิสต์ในปี 1959
‎ชายที่ชื่อฟิเดล คาสโตรขึ้นมามีอำนาจ
‎และผูกมิตรกับรัสเซียในทันที
‎ในปี 1962 อเมริกาค้นพบว่า
‎โซเวียตจะใช้คิวบา ‎เป็นฐานขีปนาวุธนิวเคลียร์
‎ขีปนาวุธนี้สามารถยิงถึงฟลอริดาใน 20 นาที
‎ถ้าอากาศเป็นใจและมีที่ว่างให้ลงจอด
‎ประธานาธิบดีสหรัฐฯ และนายแบบพินอัป ‎จอห์น เอฟฟิง เคนเนดี
‎เรียกร้องให้รัสเซียถอดขีปนาวุธ
‎ไม่งั้นจะไม่อาจเลี่ยงสงคราม
‎หรืออาจจะต้องเกิด
‎ทั่วโลกกลั้นหายใจอยู่หกวัน
‎มันเกือบตายเพราะขาดอากาศ ‎ก่อนจะมีระเบิดด้วยซ้ำ
‎สุดท้าย จักรพรรดิโซเวียต นีกีตา ครุชชอฟ
‎ยอมถอยเป็นคนขี้ขลาด
‎ขีปนาวุธหางจุกตูดกลับบ้าน
‎เคนเนดีได้รับชัยชนะ
‎จอห์น เอฟ เคนเนดีชนะวิกฤตขีปนาวุธคิวบา
‎แล้วทำไมถึงยิงตัวตาย
‎เขาไม่ได้ยิงตัวตาย แต่ต่อรอง
‎วิกฤตขีปนาวุธคิวบา ‎กับผู้นำโซเวียต นีกีตา ครุชชอฟ
‎หลังจากนั้นก็โดนลอบสังหารที่แดลลัส เท็กซัส
‎ในปี 1963
‎- แต่เขาไม่ได้ยิง ‎- ค่ะ
‎น่าขันนะที่เขามัวแต่ห่วงขีปนาวุธคิวบา
‎ทั้งๆ ที่ควรมากังวลกับปัญหาปืนที่เท็กซัส
‎คงอยากเตะตัวเองสักป้าบที่โดนยิง
‎หลังรอดวันมหาวิปโยค
‎โลกกระหายความเปลี่ยนแปลง
‎เกิดเป็นคนรุ่นใหม่ที่อยากทดลองเสรีภาพ
‎แทนนักการเมือง พวกเขายึด ‎นักดนตรีสวนกระแสเป็นไอดอล
‎ที่ผลงานเป็นภาพแทนของยุค
‎วงเดอะโรลลิงสโตนส์ดังเป็นพลุแตกในยุค 60
‎พอจะพูดได้มั้ยว่า ‎เป็นวงเดอะบีเทิลส์ของยุคนั้น
‎พวกเขาเป็นวงร่วมสมัย
‎เดอะโรลลิงสโตนส์ ‎กับเดอะบีเทิลส์แข่งกันตลอด
‎แต่เดอะบีเทิลส์คือเอลวิสของยุคพวกเขา
‎เท่ากับมีเดอะบีเทิลส์สำรอง
‎ยกฉายานี้ให้เดอะโรลลิงสโตนส์ได้มั้ย
‎ต่อให้เป็นวงร่วมสมัย
‎ทุกคนคงมีความชอบส่วนตัว
‎ระหว่างเดอะบีเทิลส์กับเดอะโรลลิงสโตนส์
‎ตกลง วงเดอะบีเทิลส์แห่งยุควงไหนดีสุด
‎บีเทิลส์ 1 หรือบีเทิลส์ 2
‎- คนคงชอบบีเทิลส์ 1 ‎- บีเทิลส์ 1 นะ
‎หรือเดอะบีเทิลส์ วงแรก
‎คำถามต่อไป
‎วงยุค 60 วงไหน คือเดอะคิงส์
‎ระหว่างนั้น การแข่งขันอวกาศก็ดำเนินต่อไป
‎นาซาทุ่มงบพันๆ ล้านเพื่อสร้างจรวด
‎เพื่อไปเหยียบดวงจันทร์
‎โดยจะต้องไม่ระเบิดตอนถึงที่หมาย
‎ผู้โดยสารคือนีล อาร์มสตรอง, อลัน อัลดา
‎และชายอีกคนที่ไม่ขอเปิดเผยชื่อ
‎วันที่ 20 กรกฎาคม 1969 ทั่วโลกจ้องจอทีวี
‎เพื่อลุ้นว่าดวงจันทร์จะระเบิดมั้ย
‎และไม่มีรายการอื่นฉาย
‎(ภาพแรกจากดวงจันทร์)
‎คนทั่วโลกคงอึ้งไปตามๆ กัน
‎กับความคมชัดไม่ได้เรื่อง
‎ย่ำแย่แม้กระทั่งในยุคนั้น
‎ดูซะก่อน
‎อย่างกับบินเข้ามิติเบลอเพื่อสกัดรอยเปื้อน
‎ก้าวเล็กๆ ของชายคนหนึ่ง
‎แต่เป็นก้าวที่ยิ่งใหญ่ของมนุษยชาติ
‎คุณภาพเสียงก็แย่พอกัน
‎แต่คำพูดของเขา ‎"ก้าวเล็กๆ ของชายคนหนึ่ง
‎ก้าวที่ยิ่งใหญ่ของมนุษยชาติ"
‎ประกาศสิทธิ์เหนือดวงจันทร์
‎ส่งผลให้ทุกวันนี้ ‎ผู้หญิงยังถูกห้ามไปดวงจันทร์
‎มนุษย์ประสบความสำเร็จ ‎กับการเหยียบดวงจันทร์
‎ไปไกลกว่าขีดจำกัดของโลก ‎และได้สำรวจชั้นฟ้า
‎นั่นคือถ้าได้ไปจริง
‎หลายคนในโลกออนไลน์หาว่า ‎การไปดวงจันทร์เป็นเรื่องลวงโลก
‎พวกเขาคิดถูกมั้ย
‎ผิดถนัดครับ
‎ไม่เคยมีนักประวัติศาสตร์ ‎กังขาโครงการอะพอลโล
‎เพราะไม่มีหลักฐานชิ้นใดๆ
‎ตามที่นักทฤษฎีสมคบคิดอ้าง
‎จะมีมูลหลังทำการตรวจสอบ
‎แต่มันแหกตาเห็นๆ
‎ไปถึงดวงจันทร์ได้ไงถ้าดวงจันทร์ไม่มีจริง
‎ทำไมไม่มีดวงจันทร์ล่ะ ฟิโลมีนา
‎ไม่มีแล้วกัน คุณได้ลองค้นข้อมูลยัง
‎พอล เพื่อนฉันส่งคลิปอธิบายมาให้
‎พิสูจน์ได้มั้ยว่ามีดวงจันทร์
‎ไม่ได้จริงมั้ยล่ะ
‎เราเห็นดวงจันทร์บนฟ้า
‎เราส่งยานอวกาศไปดวงจันทร์
‎เรานำตัวอย่างกลับมาที่โลก
‎ไปดูคลิปซะ
‎แล้วคุณจะตาสว่าง
‎คุณคงเชื่อว่ากลางคืนมีจริงด้วยล่ะสิ
‎ผมเคยสัมผัสเวลากลางคืน ‎เช่นเดียวกับคนนับพันล้าน
‎ผมเชื่อว่ากลางคืนมีจริง
‎ผมเชื่อว่าเมื่อโลกหมุน
‎มีช่วงแสงไม่ส่องที่ชื่อกลางคืน
‎ตื่นได้แล้ว ไปดูคลิป
‎พวกนั้นหลอกเราว่า ‎ดวงจันทร์กับกลางคืนมีจริง
‎เพื่อให้เราเชื่อฟัง
‎ลองไปคิดดู
‎เด็กๆ ยังไม่โดนล้างสมอง
‎เลยรู้ว่ากลางคืนไม่มีจริง
‎ถึงได้ตื่นมาร้อง
‎เปลี่ยนเรื่อง
‎การแข่งขันอวกาศจบลง อเมริกาชนะ
‎รางวัลกลายเป็นสถานที่ท่องเที่ยวสุดห่วย
‎จะเตือนชาวบ้านก็ไม่ได้ ‎เพราะไม่มีทริปแอดไวเซอร์
‎แต่มีรางวัลปลอบใจ ภาพวันหยุดสุดยอด
‎ที่ถ่ายในอะพอลโล 8 ชื่อผลงานเอิร์ธไรซ์
‎ทุกวันนี้ มันน่าเบื่อจนดึงความสนใจในรายการ
‎ได้ไม่ถึงแปดวินาที
‎แต่สมัยนั้น ภาพนี้จุดประกายความคิด
‎ไม่ใช่แค่ความคิดไร้สาระอย่าง "สวยจัง"
‎แต่ลึกซึ้ง
‎ทำให้ตระหนักว่าดาวโลกเปราะบาง
‎พวกฮิปปี้สนใจเรื่องระบบนิเวศอยู่แล้ว
‎แต่คนอื่นไม่ค่อยรู้เพราะตัดสินจากเสื้อผ้า
‎ส่วนพวกฮิปปี้ก็เมา ‎เกินกว่าจะอธิบายรู้เรื่อง
‎แต่นักวิทยาศาสตร์เริ่มเป็นห่วงสภาพโลกบ้าง
‎เพราะไม่อยากโดนมองเป็นฮิปปี้
‎นักวิทย์จึงสวมเสื้อแล็บขาว ‎และแว่นตาก่อนมาเตือน
‎แต่เราก็ไม่รับฟังเพราะพวกเขาดูเนิร์ด
‎ความก้าวหน้าคือตัวปัญหา
‎อุปกรณ์อิเล็กทรอนิกส์ล้ำสมัยที่เราเสพติด
‎ใช้พลังงานที่มาจากการเผาเชื้อเพลิงฟอสซิล
‎ที่ปล่อยก๊าซโค-ทู
‎ลอยจากปล่องไฟ
‎ทำให้ท้องฟ้าผิดปกติ
‎วิธีบรรเทาความเสียหายต่อสิ่งแวดล้อม
‎วิธีหนึ่งคือโรงไฟฟ้านิวเคลียร์
‎ที่ไม่ค่อยปล่อยสารอันตราย
‎นอกจากเวลาระเบิดซึ่งเกิดไม่บ่อยนัก
‎จนมาเจอเชอร์โนบิล ปี 1986
‎สารกัมมันตรังสีจากเชอร์โนบิล
‎เปลี่ยนพื้นที่มหาศาล ‎เป็นเขตหวงห้ามยิ่งกว่าศาลากลาง
‎สารพิษลอยไปไกลนับพันๆ กิโลเมตร
‎และมีผลข้างเคียงที่มองไม่เห็น
‎นั่นคือทำให้กำแพงเบอร์ลินเปราะ
‎จนพังทลายลงมา
‎ชาวบ้านแถวนั้นรีบกรูไปช่วยเหลือ
‎ใช้ค้อนและมือซ่อมแซมกำแพง
‎แต่ไร้ผล
‎กำแพงตายไปพร้อมกับคอมมิวนิสต์
‎(พรรคจบสิ้นแล้ว)
‎ทุนนิยมคว้าชัย
‎ตลาดทั้งหลายอ้าแขนรับโลกาภิวัตน์
‎พร้อมทำนองเพลงเทคโน ‎สุดติดหู "Pump Up The Jam"
‎("PUMP UP THE JAM" ‎เขียนกลับหลังได้ "JAM UP THE PUMP")
‎(เพลงนี้เล่นติดกันห้าครั้ง ‎ในงานศพผู้กำกับสแตนลีย์ คูบริก)
‎(บ้านเกิดเทคโนโทรนิก ‎ดาวโลกประกอบด้วยน้ำ 70 เปอร์เซ็นต์)
‎(ถ้าลองแยกจังหวะกลองเพลงนี้)
‎(มาเรียบเรียงเป็นวงกลม)
‎(คุณจะปลดล็อกสูตรโกง ‎ให้เคลื่อนที่ผ่านของแข็ง)
‎จู่ๆ ทุกคนยกเว้นคนจน
‎สามารถทำเงินมากมาย
‎จนไม่เหลือพื้นที่เก็บเหรียญ
‎แต่ต้องเก็บในรูปตัวเลขบนหน้าจอ
‎รายล้อมด้วยชายที่คอยตะโกนไม่ให้ออกมา
‎และเพื่อคอยติดตามเงิน
‎โลกจำเป็นต้องมีลูกคิดขนาดยักษ์
‎โชคดีที่มีพอดี คอมพิวเตอร์
‎คอมพิวเตอร์มีทั่วทุกที่ ‎แต่สมัยก่อนมันคือของหายาก
‎คอมพิวเตอร์ยุค 50 หรือ 60 ‎อาจกินพื้นที่ทั้งห้อง
‎แต่ยุค 70 วิศวกรค้นพบสิ่งน่าทึ่ง
‎ถ้าถอดแสงไร้ประโยชน์กับเครื่องอ่านเทป
‎คอมพิวเตอร์จะมีขนาดเล็กลง
‎เล็กถึงขั้นเท่าปลายนิ้ว
‎นี่คือไมโครชิปที่แสนวิเศษ
‎ขอบคุณค่ะ ขอส่งตัวเล็กคืนให้
‎ไมโครชิปทำอะไรไม่ได้
‎นอกจากจะยัดใส่เครื่องจักรชิ้นใหญ่
‎แต่ถ้าพูดถึงขนาด
‎มันดีกว่าเดิมเยอะ
‎เราตั้งคอมพิวเตอร์ในบ้านคนได้แล้ว
‎ทุกคนอยากเป็นเจ้าของ
‎เกิดเป็นซิลิคอนวัลเลย์
‎ศูนย์กลางโลกคอมพิวเตอร์ ‎ที่มีชื่อเสียงเพราะการแข่งขัน
‎ระหว่างบิล เกตส์กับสตีฟ จอบส์
‎ฟังชื่อแล้วอาจจะดูเชย ‎แต่สิ่งที่พวกเขาทำเชยยิ่งกว่า
‎เกตส์ก่อตั้งไมโครซอฟต์และแจ็กพอตแตก
‎ด้วยผลงานภาคต่อกลายๆ ‎ของแพ็กแมน ชื่อมิส-ดอส
‎ส่วนจอบส์ สร้างแอปเปิล แมคอินทอช
‎คอมพิวเตอร์จอมวางมาดเครื่องแรก
‎ระบบปฏิบัติการที่ต่างกันแบ่งแยกกลุ่มผู้ใช้
‎แต่สิ่งอื่นมารวมใจพวกเขาแทน
‎WWW หรือเวิลด์ไวด์เว็บ
‎อินเทอร์เน็ตทั้งใหม่และน่าสนใจ
‎มนุษยชาติคงไม่มีวันลุกจากโต๊ะอีกเลย
‎และแล้ว ในการนำเสนอครั้งประวัติศาสตร์
‎สตีฟ จอบส์เผยว่าพบวิธีจับอินเทอร์เน็ต
‎ใส่ในสี่เหลี่ยมพกพา
‎แล้วเปลี่ยนโลกตลอดกาล
‎เราเรียกมันว่า ไอโฟน
‎(ไอโฟน)
‎ความสำเร็จนี้ดลใจให้มีของเลียนแบบ ‎แบบที่แม่คุณใช้
‎ไม่นาน สมาร์ตโฟนก็มีทุกที่
‎คุณคงกำลังดูเครื่องหนึ่งอยู่ ‎ระหว่างดูฉันพูด
‎สมาร์ตโฟนปฏิวัติการติดต่อของมนุษย์
‎มอบวิธีปิดกั้นโลกรอบตัวที่สังคมยอมรับ
‎แต่เราไม่เหงา
‎โซเชียลมีเดียช่วยให้เราผูกพันกับคน
‎ด้วยเรื่องง่ายๆ เช่นรูปแมว ‎หรือด่าคนแปลกหน้า
‎ได้ง่ายดายและไวกว่าเก่า
‎ไม่แปลกที่สมาร์ตโฟน
‎เป็นนวัตกรรมยอดฮิตในยุคนี้
‎มันล้ำสมัยอย่างน่าทึ่ง
‎แต่ก็เรียบง่าย ‎จนเด็กก็ประกอบเครื่องหนึ่งได้
‎ที่จริง ชั่วโมงหนึ่ง ‎ต้องประกอบได้ 50 เครื่อง
‎ถ้าไม่อยากโดนสั่งขังลงโทษ
‎น่าเสียดาย สตีฟ จอบส์ ‎ไม่ได้เห็นความสำเร็จของแอปเปิล
‎ถ้าไม่นับเงินสองสามพันล้านแรก
‎เขาสั่งเสียให้วิศวกรแอปเปิลรับปาก
‎จะเปลี่ยนหัวหูฟังไอโฟนทุกๆ สามปี
‎ก่อนอัปโหลดตัวเองขึ้นคลาวด์
‎ขณะเกตส์ผลาญเงิน ‎กับการรักษามาลาเรียในประเทศโลกที่สาม
‎(มูลนิธิบิลและเมลินดา เกตส์)
‎แต่แม้แอปเปิลกับไมโครซอฟต์จะล้มเหลว
‎คอมพิวเตอร์ก็ยังอยู่ยงคงกระพัน
‎บางคนเชื่อว่าจะเกิดเหตุการณ์ภาวะเอกฐาน
‎ที่ปัญญาประดิษฐ์ฉลาดล้ำเกินมนุษย์
‎ส่วนบางคนก็ว่ามันเกิดไปแล้ว
‎และอารยธรรมมนุษย์ทั้งหมด ‎คือแบบจำลองคอมพิวเตอร์
‎เรารู้ได้ไงว่าไม่ได้อยู่ในแบบจำลอง
‎เราไม่รู้ครับ
‎คนฉลาดๆ มากมายคิดว่าเป็นไปได้ว่า
‎โลกคือแบบจำลอง
‎ถ้าเป็นแบบจำลอง
‎ทำไมถึงสั่งให้ฉันถามคุณ
‎ผมมองว่าคุณถามผม
‎เพื่อให้ผมเข้าใจว่าคอมพิวเตอร์ควบคุมผม
‎แต่คุณอาจคิดว่าตัวเองมีเจตจำนงเสรี
‎และตั้งใจถามผมเองก็ได้
‎แต่ทำไมฉันต้องมาถ่ายทำรายการนี้ด้วย
‎ให้คอมพิวเตอร์แสดงภาพเองไม่ได้เหรอ
‎หรือนี่คือภาพคอมพิวเตอร์ ฉันมีตัวตนมั้ย
‎ทำไมถึงเป็นแบบนี้
‎ทำไมเป็นภาพฉันกินเอแกลร์ไม่ได้ล่ะ
‎อย่างภาพกิฟ
‎ฉันยินดีนะ
‎ถามจริง คนในกิฟนี่ติดอยู่ในแบบจำลองมั้ย
‎ใช่หรือเปล่า
‎แล้วทำไมแบบจำลองต้องมีตัวต่อ
‎ผมไม่เข้าใจว่า…
‎โทษที คิดตามไม่ทันนะ
‎รายการนี้ เราพาไปสำรวจ ‎จุดเริ่มต้นยุคดึกดำบรรพ์
‎การตื่นรู้ทางจิตวิญญาณ ‎การระเบิดทางวัฒนธรรม
‎และการค้นพบทางวิทยาศาสตร์สำคัญๆ
‎ปัจจุบัน มนุษย์เราเจอกับทางแยก
‎อนาคตที่ไม่แน่นอน
‎จะตอบโต้สภาพอากาศเปลี่ยนแปลงได้มั้ย
‎หรือจะตรงกันข้าม
‎คอมพิวเตอร์จะลบเรามั้ย
‎หรือถ้าลบ เราจะหนีจากถังขยะยังไง
‎มนุษยชาติจะหัดอยู่ร่วมกันอย่างสันติได้มั้ย
‎หรือพวกเราทุกคนกำลังอยู่ในช่วงสิ้นสุด
‎ของอารยธรรมโลกพอดี
‎หรือไม่ใช่ ฉันเองก็ไม่รู้
‎คุณก็เหมือนกัน
‎แต่ไม่ว่าจะเกิดอะไรขึ้น ‎มันจะเกิดบนโลกใบนี้
‎เรียบร้อย เยี่ยม ฟิโลมีนา
‎- โอเคนะ ‎- เสร็จแล้ว ขอบคุณ
‎- แค่นี้เหรอ ‎- แค่นี้แหละ
‎- เก่งมาก ‎- หมดหน้าที่ฉันนะ
‎- ใช่ ทำได้ดีมาก ‎- เยี่ยม
‎แต่งให้เนียนเหมือนฉันไปจริงได้แน่นะ
‎แน่ๆ ไม่ต้องห่วง
‎- ถามจริง ‎- เดี๋ยวใช้คอมฯ ทำ
‎- ได้ ‎- เนียนกริบแน่
‎วิเศษ ไว้เจอกัน ไปนะ
‎คัต ขอบคุณ ทุกคนเก่งมาก
‎ไม่เลวเลยนะ
‎เยี่ยม ดีมาก
‎คำบรรยายโดย พรพรรณ มุกนพรัตน์